Greenpeace cere demiterea ministrului Energiei pentru instigare la procese împotriva ONG-urilor de mediu
Organizația Greenpeace solicită premierului demiterea ministrului Energiei, Sebastian Burduja, considerând „inacceptabil” ca un ministru să îndemne companiile de stat să dea în judecată ONG-urile care contestă proiecte controversate. Joi, într-un mesaj pe Facebook, Burduja a cerut directorilor companiilor naționale din energie să solicite în instanță daune-interese maxime împotriva ONG-urilor de mediu „care introduc acțiuni cu rea-credință”.